Z A P I S N I K
17. sjednice Vijeća Mjesnog odbora Cvjetni trg
održane 28. listopada 2022. u prostorijama Mjesnog odbora „Kralj Petar Svačić“, Preradovićeva ulica 29, s početkom u 19:00 sati

Nazočni članovi Vijeća Mjesnog odbora Cvjetni trg : Dragan Hrnjak, Nela Jantol, Milena Bekić Milinović, Matea Vučić i Nebojša Gavrilov.

Predsjednica Vijeća Mjesnog odbora Cvjetni trg pozdravlja nazočne i konstatira da je na sjednici nazočno svih 5 članova Vijeća, čime su stečeni uvjeti za raspravu i pravovaljano odlučivanje. 
Prije utvrđivanja dnevnog reda, predsjednica otvara raspravu o zapisniku 16. sjednice Vijeća Mjesnog odbora Cvjetni trg. Vijeće prihvaća jednoglasno i bez primjedbi zapisnik 16. sjednice Vijeća.

Vijeće Mjesnog odbora Cvjetni trg, nakon kratke rasprave, jednoglasno donosi izmijenjeni 

DNEVNI RED

1. [bookmark: _Hlk115087749]Prezentacija sportskog poligona „Pumptrack“ 
1. Problemi roditelja s prometnim redarstvom prilikom dovoženja djece na nastavu u Osnovnu školu Ivana Gundulića
1. Evaluacija mailova građana upućenih Mjesnom odboru Cvjetni trg
1. Remećenje javnog reda u noćnim satima
1. Plan Malih komunalnih akcija MO Cvjetni trg 2023.
1. Prijedlog programa građenja komunalne infrastrukture na području grada Zagreba u 2023.godini 
1. Prijedlog programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području grada Zagreba u 2023.godini 
1. Prolaz sestara Baković-rasvjeta sa senzorom
1. Pitanja i prijedlozi


Ad 1) Prezentacija sportskog poligona „Pumptrack“

Sjednici prisustvuje gospođa I.B. iz tvrtke HD NAVIGATIO d.o.o. koja zahvaljuje na pozivu. Navedena tvrtka je specijalizirana za projektiranje i izgradnju „Pumptrack“ poligona koji mogu biti zemljani, modularni i asfaltirani. Riječ je o veoma atraktivnim sportskim poligonima koji su uklopivi u svaku sredinu, namijenjeni su biciklistima, rolerima, bikerima, osobama u invalidskim kolicima itd., primjereni su svim generacijama, mogu se koristiti u svim vremenskim uvjetima, a sama gradnja traje kratko (za poligon ukupne površine od 500 m2 potrebna su cca 2 tjedna, dok troškovi izgradnje poligona te veličine iznose cca 50 tisuća eura). U Hrvatskoj postoje brojni gradova s asfaltnim poligonima za „Pumptrack“ (Poreč, Donja Stubica, Dugo Selo, Virovitica, Kutina, Velika Gorica, Duga Resa, Sveta Nedjelja), dok bi se u Zagrebu koji još uvijek nema takve sportske poligone mogli izgraditi u Novom Zagrebu, Jarunu, Bundeku. 

[bookmark: _Hlk114553262]Članovi Vijeća, jednoglasno donose




ZAKLJUČAK
o mogućnostima izgradnje „Pumptrack“ poligona

1. Vijeće Mjesnog odbora Cvjetni trg smatra da su „Pumptrack“ poligoni dobar i poželjan oblik rekreacije na otvorenom za sve uzraste, cjenovno prihvatljivi, zbog čega bi ih Grad Zagreb trebao uključiti u svoje programe izgradnje malih sportskih objekata namijenjenih rekreativcima.

2. Ovaj se zaključak dostavlja Vijeću Gradske četvrti Donji grad na daljnje postupanje.


Ad 2) Problemi roditelja s prometnim redarstvom prilikom dovoženja djece na nastavu u Osnovnu školu Ivana Gundulića

Budući da „Inicijativa Gundulićeva“ osnovana prije gotovo godinu dana radi rješavanja problema dovoženja učenika na nastavu u OŠ Ivana Gundulića nije dala nikakvih rezultata, Milena Bekić Milinović je dogovorila sastanak s g. Goranom Horvatom, zamjenikom voditelja Prometnog redarstva i g. Robinom Rašpergerom, ravnateljem OŠ I.Gundulić, koji bi se trebao održati početkom studenoga ispred zgrade u Gundulićevoj 23, s namjerom da na licu mjesta potražimo rješenje za kratkotrajno zaustavljanje vozila roditelja i iskrcaja djece radi odlaska na nastavu (ujutro od 7,00 do 8,00 sati, te popodne između 15,30 i 16,30).


Ad 3) Evaluacija mailova građana upućenih Mjesnom odboru Cvjetni trg

Problemi zbog kojih nam se građani najčešće obraćaju su nepoštivanje zabrane prometa u pješačkoj zoni (ulica Nikole Tesle), novi sustav prikupljanja otpada, pozivi na razne radionice i sl. Tako nas suvlasnici i zaposlenici ugostiteljskih lokala u Teslinoj ulici pozivaju na dosljednu primjenu prometne regulacije, upozoravaju na opasnosti s kojima se svakodnevno susreću tamošnji konobari i sl. Nebojša Gavrilov predlaže da se u Teslinoj ulici postavi hidraulični stupić ili rampa ili kamera, budući da sadašnji sustav kontrole ne funkcionira.


Ad 4) Remećenje javnog reda u noćnim satima

Remećenje javnog reda i mira u noćnim i ranojutarnjim satima, pogotovo ljeti, kronični je problem gradskog središta. Osim bučnih gostiju, veliku odgovornost za larmu i buku snose ugostiteljski objekti kojima je, unatoč jasno definiranim odredbama Zakona o zaštiti od buke, teško dokazati prekoračenje zakonom dozvoljenih vrijednosti. Dragan predlaže da se s PU Zagrebačkom, tj. I PP pokuša dogovoriti pojačane noćne i ranojutarnje ophodnje (između 2 i 4 sata ujutro).
Članovi Vijeća, jednoglasno donose

ZAKLJUČAK
o remećenju javnog reda u noćnim satima

8. Vijeće Mjesnog odbora Cvjetni trg podržava dogovor s I. policijskom postajom radi uvođenja pojačanih noćnih i ranojutarnjih ophodnji.

8. Ovaj se zaključak dostavlja Vijeću Gradske četvrti Donji grad na daljnje postupanje.



Ad 5) Plan Malih komunalnih akcija Mjesnog odbora Cvjetni trg u 2023.

Plan malih komunalnih akcija
Mjesnog odbora Cvjetni trg u 2023.

	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Cvjetni trg (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.

	2. Planirana sredstva za financiranje ovog plana u iznosu od ukupno 28.490,00 eura raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	2.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	5.710,00 eura

	2.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	22.780,00 eura

	Ukupno
	28.490,00 eura



	3. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 1.784 m² uređenih javnih zelenih površina na području Mjesnog odbora.

4. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	4.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	4.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	4.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 22.009 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 15.946,00 eura za asfalterski program i
	- 30 % ili 6.834,00 eura za ostale poslove redovnog održavanja.

	5. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.

	6. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

	7. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2023. i ovim planom, a prema načelima štednje i racionalnog korištenja sredstava.

	8. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Donji grad u 2023.


Ad 6) Prijedlog programa građenja komunalne infrastrukture na području grada Zagreba u 2023.godini 

Članovi Vijeća, jednoglasno donose

ZAKLJUČAK
o Prijedlogu programa građenja komunalne infrastrukture na području Grada Zagreba u 2023.


1. Članovi Vijeća Mjesnog odbora Cvjetni trg suglasni su s Prijedlogom programa građenja komunalne infrastrukture na području Grada Zagreba u 2023.

1. [bookmark: _Hlk118374906]Ovaj se zaključak dostavlja Vijeću Gradske četvrti Donji grad na daljnje postupanje.


Ad 7) Prijedlog Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.

Članovi Vijeća, jednoglasno donose

ZAKLJUČAK
o Prijedlogu programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.


1. Članovi Vijeća Mjesnog odbora Cvjetni trg suglasni su s Prijedlogom programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.

1. Ovaj se zaključak dostavlja Vijeću Gradske četvrti Donji grad na daljnje postupanje.


Ad 8) Prolaz sestara Baković-postavljanje rasvjete sa senzorom 

Vijeće Gradske četvrti Donji grad je odbilo prijedlog Vijeća Mjesnog odbora Cvjetni trg o postavljanju videonadzora/kamera u Prolazu sestara Baković radi identifikacije počinitelja prekršaja (nepropisno parkiranje, odlaganje otpada i uriniranje), uz obrazloženje da postavljanje kamere nije učinkovito rješenje. Budući da Vijeće Gradske četvrti Donji grad nije ponudilo alternativno rješenje, članovi Vijeća Mjesnog odbora Cvjetni trg predložit će predstavnicima suvlasnika u Prolazu sestara Baković da na pročelje zgrade postave rasvjetu sa senzorom (plaćanje s računa pričuve), što se u brojnim, sličnim situacijama pokazalo kao zadovoljavajuće rješenje. 


Ad 9) Pitanja i prijedlozi

Nije bilo dodatnih pitanja i prijedloga.



Sjednica je završila u 20,10 sati.


Zapisnik sastavila: Milena Bekić Milinović

KLASA: 024-08/22-003/2110
URBROJ: 251-13-11-1/008-22-2

Zagreb, 28. listopad 2022.
Predsjednica
Vijeća Mjesnog odbora
Cvjetni trg

